จากงานวิจัย Ipsos Affluent Survey Asia ชาวสิงคโปร์ไม่เชื่อว่าเศรษฐกิจจะดีขึ้นในปี 2563 เพราะเหตุใด
งานวิจัย Ipsos Affluent Survey Asia รายงานว่า เศรษฐีหรือผู้บริโภคที่ร่ำรวยทั้งในฮ่องกงและสิงคโปร์ ลดการช็อปปิ้งสินค้าลักซ์ชัวรี่ลงอย่างมากเมื่อเทียบกับสามเดือนที่ผ่านมา เศรษฐีฮ่องกงมองว่าสถานการณ์เศรษฐกิจโลกในตอนนี้ไม่ค่อยดีมากนัก และชาวสิงคโปร์ยอมรับว่าการช็อปปิ้งซื้อสินค้าลักชัวรี่ ลดลงอย่างน้อย 20% ในช่วงสามเดือนที่ผ่านมา รวมทั้งเศรษฐีในฮ่องกงด้วย  ปัจจัยหลัก เศรษฐีในฮ่องกงค่อนข้างมองโลกในแง่ร้าย เกี่ยวกับสถานการณ์ทางการเงินของพวกเขา (Personal Financial) โดย 31% คาดการณ์ว่าสถานการณ์จะ “อ่อนแอมาก” หรือ “ค่อนข้างอ่อนแอ”ในขณะที่เพียง 15% คาดการณ์ว่าสถานการณ์ค่อนข้างแข็งแกร่ง สำหรับเศรษฐีสิงคโปร์ คาดการณ์ว่าสถานการณ์ทางการเงินส่วนบุคคล (Personal Financial) ยัง “แข็งแกร่งกว่า” หรือ”ค่อนข้างแข็งแกร่ง” 28% และคาดการณ์ว่า “อ่อนแอมาก” หรือ “ค่อนข้างอ่อนแอ” ที่ 16% ผู้บริโภคที่ร่ำรวยของฮ่องกงเชื่อว่าเศรษฐกิจของสิงคโปร์จะดีขึ้นในปี 2563 แต่สำหรับชาวสิงคโปร์ไม่เชื่อว่าเศรษฐกิจจะดีขึ้นในปี 2563 เพราะการลงทุนยังคงได้รับผลกระทบจากภาวะเศรษฐกิจ  ทั้งนี้แนวโน้มหุ้นและหลักทรัพย์ยังคงเป็นผลิตภัณฑ์เพื่อการลงทุนมากที่สุด (83%) แม้ว่าระดับการลงทุนในหุ้นปรับตัวลดลงในช่วง 3 เดือนที่ผ่านมาก็ตาม  สำหรับ 35% ของการลงทุนที่มั่งคั่งในฮ่องกง การลงทุนในทองคำและโลหะมีค่า + 44%, สกุลเงินต่างประเทศ + 41%, ประกันชีวิต + 26% และพันธบัตรรัฐบาล + 31% เพิ่มขึ้นอย่างมีนัยสำคัญ สรุป ทิศทางเศรษฐกิจโลกที่ชะลอตัวตัวจากสงครามการค้าระหว่างสหรัฐอเมริกาและจีน ส่งผลกระทบต่อเศรษฐกิจทั่วโลก โดยสิงคโปร์มีความเสี่ยงเข้าสู่ภาวะเศรษฐกิจถดถอย เพราะการส่งออกของสิงคโปร์ไปยังประเทศจีนเป็นอันดับหนึ่ง และอันดับสอง คือ ฮ่องกง ซึ่งกำลังประสบปัญหาประท้วงทำให้เศรษฐกิจฮ่องกงหยุดชะงัก นอกจากนี้แนวโน้มการลงทุนในสิงคโปร์จากต่างชาติยังมีสัญญาณลดลง สำหรับเศรษฐกิจฮ่องกงถือว่าตกต่ำสุดในรอบ 10 ปี มาจากการสงครามการเมืองระหว่างชาวฮ่องกงกับรัฐบาลจีนยืดเยื้อยาวนาน ส่งกระทบต่อการท่องเที่ยว ธุรกิจค้าปลีก ซึ่งฮ่องกงเป็นเดสติเนชั่นการช็อปปิ้งของนักท่องเที่ยวหลายๆ ประเทศ ปัจจัยลบที่เกิดขึ้น ทำให้เศรษฐีชาวฮ่องกง สิงคโปร์ ถึงขั้นต้องรัดเข็มขัดลดการช็อปปิ้งสินค้าลักชัวรี่ สะท้อนว่าทิศทางเศรษฐกิจโลกปี 2563 ก็ไม่น่าจะดีขึ้นมากมายนัก
งานวิจัย Ipsos Affluent Survey Asia รายงานว่า ผู้บริโภคที่ร่ำรวยของฮ่องกงเชื่อว่าเศรษฐกิจของสิงคโปร์จะดีขึ้นในปี 2563 แต่สำหรับชาวสิงคโปร์ไม่เชื่อว่าเศรษฐกิจจะดีขึ้นในปี 2563 เพราะการลงทุนยังคงได้รับผลกระทบจากภาวะเศรษฐกิจ